Sylwebaeth i'r poster 'Dechrau wrth fy nhraed'. Sut mae'r cyfleoedd a heriau yma yn effeithio dysgu ac addysgu yn yr ysgol?

Yn y sylwebaeth yma, byddaf yn trafod rhai o’r cyfleoedd a heriau yng nghymuned yr ysgol, a thrafod yn fanwl sut mae ysgol ‘A’ yn delio gyda rhain, fel y gweled ar fy mhoster ‘Dechrau Wrth Fy Nhraed’.
Mae ysgol ‘A’ wedi’i lleoli mewn ardal ddifreintiedig, a hwn yw’r brif her sydd yn wynebu’r ysgol. Mae’r ardal yma yn y 10% uchaf am amddifadedd yn y wlad (Mynegai Amddifadedd Lluosog Cymru 2019) felly mae tlodi yn effeithio ar nifer fawr o’r disgyblion. Yn ôl gwefan ‘Fy Ysgol Leol’ mae 29.4% o ddisgyblion ysgol ‘A’ yn cael prydau ysgol am ddim. Mae hyn 6.4% yn uwch na chyfartaledd Cymru, ac 11.9% na'r awdurdod lleol, sydd yn dangos pa mor ddifreintiedig yw'r ardal. (Fy Ysgol Leol, 2019).
Gan fod llawer o'r teuluoedd yn ysgol 'A' yn byw mewn tlodi, yn aml nid oes ganddynt yr adnoddau gartref i gefnogi dysgu eu plentyn. Yn ogystal â hyn, mae ysgol 'A' wedi darganfod bod llawer o'r rhieni wedi cael profiadau gwael yn yr ysgol yn y gorffennol, ac felly mae gweithio gyda rhai teuluoedd wedi bod yn heriol. Rhwystr arall i'r ysgol yw gweithio gyda rhieni nad ydynt yn cefnogi dysgu eu plentyn gartref am nifer o resymau gan gynnwys gwaith, tlodi, materion teuluol neu ddiffyg diddordeb.
Mae yna garfan fawr o deuluoedd sipsiwn yn yr ysgol, ac mae’r ysgol wedi gweld heriau gyda hwn hefyd, yn enwedig plant yn dod a gadael yr ysgol yn aml.
Mae ysgol ‘A’ yn ysgol cyfrwng Saesneg, ac nid oes unrhyw ddisgyblion iaith gyntaf Gymraeg yn yr ysgol (mae yna ysgol cyfrwng Cymraeg yn agos i ysgol ‘A’ ar gyfer disgyblion iaith gyntaf). Dyma her arall mae’r ysgol yn ei hwynebu, oherwydd ynglŷn â chategoreiddio ysgolion yn ôl y ddarpariaeth cyfrwng Cymraeg, mae rhaid i o leiaf 15% o weithgareddau cael ei gwblhau yn y Gymraeg (Llywodraeth Cymru, 2021).

Yn ychwanegol i ddysgu Cymraeg, mae yna nifer o blant a theuluoedd lle nad Saesneg yw eu hiaith gyntaf. Mae'r gymuned wedi dod yn gartref i ffoaduriaid o sawl rhan o ddwyrain Ewrop ac Asia, ac felly mae ysgol 'A' yn gweithio gyda'r teuluoedd hyn i helpu i ddatblygu eu Saesneg i gefnogi addysg eu plentyn.
Mae yna lawer of gyfleoedd gyffroes i’r ysgol hefyd. Mae ganddyn nhw ysgol goedwig ar gyfer y plant i ddysgu yn yr awyr agored, ac i dreulio amser yn yr awyr iach. Mae’r ysgol hefyd yn darparu cynllun a elwir yn brosiect 'DockLeaf' a'i phrif nod yw “cael pobl yn y gymuned yn ôl i'r gweithle” (Gwefan ysgol ‘A’, 2022). 

Mae’r ysgol yn defnyddio nifer o strategaethau i ddatblygu sgiliau Cymraeg y disgyblion. Maent yn gosod cyfarwyddiadau syml yn y Gymraeg yn y blynyddoedd cynnar ac yn ychwanegu mwy wrth iddynt fynd yn hŷn. Mae’r ysgol hefyd yn dilyn y cynllun ‘Siarter Iaith’. Y nod yw gweithio tuag at wobr aur dros gyfnod o dair blynedd, gan ddilyn targedau “heriol ond gyraeddadwy mewn cysylltiad â hybu’r defnydd o’r Gymraeg” (Siarter Iaith Gymraeg, 2016).
Fel rhan o hyn, mae'r ysgol wedi sefydlu eu 'Criw Cymraeg' sef 2 aelod o bob blwyddyn sydd yn cwrdd yn wythnosol gyda’r cydlynydd Cymraeg i drafod gwobrau, gair yr wythnos a datblygiad y siarter iaith. Mae’r ysgol hefyd yn cymryd rhan mewn dathliadau Cymraeg fel Dydd Gwŷl Dewi, ac yn gwahodd aelodau o’r gymuned i ddathlu gyda nhw. Golyga hyn taw nid yn unig bod y Gymraeg a Chymreictod yn cael eu hybu ond hefyd mae’n help i ddod â'r gymuned at ei gilydd, gyda phobl o gefndiroedd gwahanol yn ymuno yn y dathliadau. 
Un o'r pedwar diben yw: “fydd plant ac ifanc pobl yn ddinasyddion egwyddorol, gwybodus”, ac felly yn wybodus am eu diwylliant. Bydd dysgu Cymraeg a dathlu traddodiadau Cymreig yn rhan bwysig o’r pedwar diben, ac yn dylanwadu ar addysgu'r ysgol (Cwriciwlwm i Gymru, 2015).

Mae ysgol ‘A’ yn rhedeg y rhaglen ELSA, sef sesiynau a chynnal gan gynorthwywyr addysgu i blant sydd wedi profi rhywbeth anodd neu wedi cael amser caled. Yn yr ysgol yma, maent yn rhedeg sesiynau ELSA i deuluoedd sydd yn profi amseroedd caled, gan gynnwys rhieni sydd wedi gwahanu neu ar fin ysgariad. Mae’r sesiynau yma yn cael effaith anferthol ar les y plant sydd yn eu derbyn, ac yn ei helpu nhw i rannu eu teimladau mewn amgylchedd diogel, ac i “helpu disgyblion i ddatblygu strategaethau ymdopi sy’n gweithio’n dda iddynt” (Hampshire County Council, 2023). Noda pennaeth ysgol ‘A’:

“The ELSA sessions have had an enourmous impact on our learners, but also on their families too. We even had one family call to thank us for saving their marriage.”
(Pennaeth ysgol ‘A’, 2022).

Mae hyn yn ein galluogi i weld pwysigrwydd sesiynau ELSA, ac i weld faint maent yn effeithio ar les y disgyblion. Maent yn hapusach, ac yn gallu delio gyda sefyllfaoedd heriol yn well.

Mae yna lawer o strategaethau mae ysgol ‘A’ yn defnyddio i gefnogi’r teuluoedd difreintiedig, gan gynnwys llyfrgell benthyca a throli ‘helpwch eich hunain’ yn y dosbarth i ddisgyblion. Mae ystod eang o adnoddau fel llyfrau darllen, numicon a theganau addysgol ar gael i fenthyg. Mae’r ysgol yn cydnabod pwysigrwydd eitemau fel hyn mewn addysg plentyn a'r angen am adnoddau o'r fath yn y cartref. Mae’n bwysig ystyried cyfiawnder cymdeithasol, cydraddoldeb ac ecwiti yn y sefyllfa yma. Mae’r geiriadur yn diffinio cydraddoldeb fel “hawl gwahanol grwpiau o bobl i gael sefyllfa gymdeithasol debyg a chael yr un driniaeth” ac yn diffinio ecwiti fel “y sefyllfa lle mae pawb yn cael eu trin yn deg yn ôl eu hanghenion ac nad oes unrhyw grŵp o bobl yn cael triniaeth arbennig” (Geiriadur Caergrawnt, 2023). Mae’n amlwg bod ystyr debyg i’r geiriau yma, ond mewn gwirionedd, dydy e ddim yn ddigon i bob disgybl i fod yn gyfartal ac i gael union yr un peth. Mae ecwiti yn bwysig i’r disgyblion difreintiedig lwyddo a pherfformio cystal â’u cyfoedion o gefndiroedd economaidd cymdeithasol uwch.
Mae’r ysgol wedi gweld cynnydd yn yr angen am eitemau sylfaenol bob dydd fel cewynnau, esgidiau ysgol, dillad a hyd yn oed blancedi yn yr 'argyfwng costau byw'. Mae’r ysgol yn casglu'r eitemau yma o fusnesau lleol, rhoddion o deuluoedd eraill ac yn defnyddio cyfran fach o'u cyllideb ysgol i brynu hanfodion o’r archfarchnad. Mae’r system benthyca yma wedi cael effaith cadarnhaol ar les y disgyblion, â’u teuluoedd hefyd. Nawr, mae llai o ddisgyblion yn dod i’r ysgol heb wisg addas a dillad brwnt, a hefyd mae’r adnoddau addysgol yn helpu’r dysgwyr ac yn effeithio ar eu dysgu mewn ffordd cadarnhaol. Mae nifer fawr o’r disgyblion yn dod i’r ysgol heb frecwast, felly pob bore mae amser ‘chat a chomp’ sef cyfle i’r plant i gael bwyd a sgwrs gyflym gyda’r athrawon. Maen nhw’n gwneud hyn i ofalu am les y plentyn ac i sicrhau mae'r anghenion mwyaf sylfaenol yn hierarchaeth Maslow yn cael eu diwallu. Mae’r anghenion ffisiolegol yn cynnwys bwyd a dŵr, cwsg a dillad (McLeod, 2022).

Her arall mae’r ysgol yn wynebu yw rhieni sydd ddim yn darllen gyda’i phlant, na’i cefnogi gyda gwaith cartref. Er mwyn atal hyn, mae’r ysgol yn gwahodd y rhieni i mewn i drafod y pwysigrwydd o’u cefnogaeth ar addysg eu plentyn, a hefyd yn gwneud wersi teuluol, er enghraifft mathemateg 3D adeg y Nadolig i wneud addurniadau. Wrth drafod canlyniadau addysgol, wnaeth y ‘Joseph Rowntree Foundation’ darganfod “mai darparu gwybodaeth well i rieni a mynediad at gymorth a chyngor priodol sy'n cael yr effaith fwyaf”. (Egan, 2013) Mae’r sesiynau yma wedi cael effaith anferthol ar y disgyblion, a noda pennaeth ysgol ‘A’ “since running the family learning sessions, we’ve seen an increase in the number of pupils reading at home and completing homework” (Pennaeth ysgol ‘A’, 2022).

Roedd Bronfenbrenner wedi dweud bod yr amgylchedd rydyn yn tyfu lan mewn yn effeithio’n bywydau (Prifysgol Santa Clara, 2022). I nifer o’r plant yn ysgol ‘A’, dydyn nhw ddim wedi cael yr un profiadau bywyd â’u cyfoedion, oherwydd tlodi. Mae’r ysgol yn gwario rhan o’i ‘Grant Datblygu Disgyblion’ i roi’r cyfleoedd yma i’r disgyblion i sicrhau bod y profiadau pwysig yma gyda nhw. Gan gasglu llais y disgyblion a’r rhieni yn dymhorol, mae’r ysgol yn creu thema i ymgorffori'r syniadau. Mae enghreifftiau teithiau gorffennol yn cynnwys cestyll yn yr ardal leol, fferm i blant dinasol ‘Lower Treginnis’ yn Nhyddewi a thaith i stiwdios ‘Harry Potter’.

Mae’r ysgol yn ffodus iawn i gael ystafell ryngweithiol 3D, ac yma maent yn gallu dangos llawer o lefydd gwahanol, a gallant newid y tymheredd i greu hinsawdd y lle. Er enghraifft tymheredd uchel yn y goedwig law, neu dymheredd isel yn ‘Lapland’ ar daith i weld Siôn Corn.
Mae’r ddogfen ‘Dysgu gweithredol a thrwy brofiad’ gan ESTYN yn sôn am bwysigrwydd llais y disgybl gan ddweud:

“Mae barn ac adborth disgyblion yn nodwedd ganolog o ran cynllunio’r cwricwlwm a datblygu profiadau dysgu. O ganlyniad, mewn llawer o’r ysgolion hyn, mae disgyblion yn gweithio gyda’i gilydd ac yn dangos lefelau uchel o ymgysylltu â’u dysgu.”
(ESTYN, 2017).

Felly, mae’n bwysig roi cyfle i’r disgyblion i rannu eu syniadau i sicrhau bod ganddynt ddiddordeb yn y pynciau a addysgir, gan arwain at ddisgyblion hapusach gyda lles da.

Mae’r ysgol hefyd yn ffodus i gael ysgol goedwig yn agos iawn. Mae cyfle gyda’r disgyblion i weithio a mwynhau yn yr awyr agored ac yn dylanwadu ar eu haddysg gan hybu annibyniaeth. Yn ôl ESTYN, mae gan ysgolion da “ddealltwriaeth o sut i ymgorffori gweithgareddau llythrennedd a rhifedd mewn gweithgareddau dysgu tu fewn a thu allan mewn ffyrdd hwyliog a diddorol”. Ychwanega ESTYN “Mae dulliau dysgu gweithredol a defnyddio’r amgylchedd dysgu yn yr awyr agored yn helpu disgyblion i ymgymryd yn fwy â’u dysgu, yn enwedig bechgyn” (ESTYN, 2017). 

I ychwanegu at fy mhwynt cynharach am gydraddoldeb, mae’r ysgol yn gweithio’n galed i wneud yn siŵr bod plant o bob cefndir, cred a rhyw yn cael eu trin yr un peth. Mae llawer o blant ffoaduriaid wedi dod i’r ysgol yn ddiweddar gyda'r sefyllfa bresennol yn y Wcráin. Mae’r ysgol yn creu amgylchedd cefnogol i bob plentyn, sydd yn bwysig iawn yn ôl y ddogfen ‘Adolygiad o Dystiolaeth’ (Coe, 2020) gan ddangos llawer o bosteri gwasanaethau cydraddoldeb. Mae amrywiaeth o adnoddau, teganau a llyfrau ar gael sydd yn dysgu’r plant am gydraddoldeb a charedigrwydd.

I grynhoi, mae ysgol ‘A’ yn enghraifft ardderchog o ysgol sydd yn blaenoriaethu lles y disgyblion, a hawliau’r plentyn ym mhob agwedd o’r ysgol, fel noda ESTYN yn eu hadroddiad yn 2016. Maent yn gweithio yn agos gydag aelodau’r gymuned i helpu nhw i wella eu hunain ac i gael nhw nôl yn y gweithle. Yn ogystal, maent yn gweithio'n galed fel ysgol gymunedol i sicrhau bod y disgyblion yn cael yr addysg orau bosibl. Mae’r ysgol yn cymryd yr amser i ddod i adnabod pob disgybl fel unigolyn ac fel teulu i sicrhau eu bod yn cael y cymorth sydd ei angen arnynt, ac yn cyfathrebu’n effeithiol gyda’r teuluoedd ar gyfryngau cymdeithasol. Maent yn rhoi amrywiaeth o gyfleoedd a phrofiadau i bob plentyn, ac yn cymryd mantais o’r ardal leol.

Pan fyddaf i yn athrawes, hoffwn ddarparu llawer o deithiau a phrofiadau ystyrlon i’r disgyblion, sydd yn un o’r safonau SAC addysgedd “cyd-destunau bywyd go iawn, dilys”. Rydyn yn byw mewn ardal arbennig, llawn hanes pwysig a straeon diddorol y mae'n rhaid eu hadrodd. 
Noda ESTYN wrth drafod cylch meithrin Cyrmych bod “darparu profiadau dysgu cyfoethog i’r plant allan yn y gymuned yn ennyn brwdfrydedd ymysg y plant yn arbennig o dda”, ac felly mae gweithio allan yn y gymuned yn bwysig iawn i ddysgu plant (ESTYN, 2019).

Hefyd, hoffwn gasglu llais y disgyblion yn aml, fel y gwelais i yn ysgol ‘A’, hyd yn oed yn y dosbarth meithrin. Mae gan y plant cyfle i drafod themâu a gweithgareddau i ddod, ac i ychwanegu eu barn. Fel un o’r safonau SAC addysgedd “gwrando ar ddysgwyr”, credaf fod hwn yn bwysig iawn.

Byddaf hefyd yn gwneud fy nghorau i hybu’r Gymraeg ym mhob agwedd o fywyd ysgol (un o’r safonau SAC “dysgu proffesiynol) oherwydd mae Llywodraeth Cymru yn anelu at filiwn o siaradwyr Cymraeg erbyn 2050 (Llywodraeth Cymru, 2017). Mae rhaid i’r disgyblion gael modelau rôl yn yr ysgol, ac i weld staff yr ysgol yn siarad Cymraeg yn anghlasurol. Ond hefyd, fel merch o bentref bach yng Ngogledd Sir Benfro, rydw i wedi gweld y Gymraeg yn dod â’r gymuned at ei gilydd, ac felly mae’n hynod o bwysig i gadw’r iaith yn fyw.

